text: Съдия е жертвата при тежката катастрофа на АМ Тракия в събота | | Новини от България и Света | 19min.bg
  4 декември 2022 | неделя
  Новини
  Спорт
  Слава
  Живот
  Технологии
  Видео
  Галерия
  Изтегли броя
  Търси
  Свързани новини
  Само за час 6 катастрофи на АМ Тракия край Пловдив
  Само в рамките на около час тази сутрин ...
  01.02.2022 09:24
  Съдия е жертвата при тежката катастрофа на АМ Тракия в събота
  Видян 914 пъти | Коментари 0
  Гласували 0
  Съдия Емилия Петкова от Апелативния специализиран наказателен съд е загиналата жена в тежката катастрофа на магистрала Тракия в събота.
  Това потвърдиха от съда, след като самоличността на съдия Петкова е била потвърдена едва вчера, защото не е отишла на работа, въпреки че имала насрочени две заседания. Тогава колегите ѝ поискали информация и от полицията в Пазарджик съобщили, че ДНК експертизата, която трябва да идентифицира загиналата, още не е готова, но от данните на колата можело да се направи заключение, че в нея е била Петкова.
  Тежкият инцидент се случи около 15,30 (на 29 януари) на магистралата в посока София в района на Пазарджик. Първоначалната информация сочи, че автомобил Рейндж Ровър е блъснал отзад шофираната от Петкова Тойота Ярис, след което и двете коли са излезли от пътното платно и са се самозапалили. Колите са били напълно опожарени, което не е позволило и бързото идентифициране на жертвата.
  От прокуратурата съобщиха, че съдия Петкова е шофирала с ниска скорост в лявата изпреварваща лента за движение, тъй като в този участък магистралата е била задимена поради запалени треви в отсечка до крайпътен отводнителен канал. Заради задимяването тя е намалила скоростта, при което е последвал удар от движещия се зад нея Рейндж Роувър.
  Другият шофьор е бил откаран запреглед в болницата и задържан за 24 часа. Пробите му за употреба на алкохол и наркотици са отрицателни.
  Съдия Петкова гледаше едни от най-шумните дела през последните години. Сред тях делото Октопод, както и процесът срещу бившата съдийка Румяна Чаналова. Също и делото срещу Емил Милев по прякор крокодила.